Vöcklabruck
<s>Vöcklabruck je grad na sjeveru Austrije od 11,971 stanovnika.</s>

<s>Vöcklabruck je administrativni centar Okruga Vöcklabruck, ulaz u regiju Salzkammergut i najveći grad u Attergau.</s>

<s>Geografske karakteristike</s>

<s>Grad leži u Gornjoj Austriji južno od grebena Hausruck, na ušću rijeke Vöckla (po kojoj je dobio ime, jer ono znači Most preko Vöckle) u rijeku Ager.</s>

<s>Historija</s>

<s>Vöcklabruck je prvi put dokumentiran 1134. a status grada dobio je 1353.</s>

<s>Grad još uvijek ima sačuvanu srednjovjekovnu jezgru, sa dva gotička ulazna tornja i gotičkim građanskim kućama, koje su za baroka dobile nove fasade.</s>

<s>Znamenitosti</s>

<s>Najveće znamenitosti grada su kasnogotička parohijska crkva sv. Ulricha, sa kraja 15. vijeka, sa baroknim enterijerom, barokna crkva sv Egidija podignuta 1688. i kasnogotička bazilika (1450. - 
1476.) sa dva impresivna zapadna zvonika i freskama iz 15. vijeka.</s>

<s>Privreda</s>

<s>Od 9,875 zaposlenih koliko ih je bilo 1991. zaposleno u Vöcklabrucku, oko 59% ih je radilo u uslužnom sektoru , ostali su radili u industriji, koja je proizvodila eternit (cementne pokrovne ploče), automobilske dijelove, građevinsku armaturu, elektroničke komponente i metalne odljevke.</s>

<s>Pored grada leži velika hidroelektrana (Energie AG Oberoesterreich), a po općini ima dosta malih privatnih elektrana.</s>

<s>Pobratimski gradovi</s>

<s>, Český Krumlov
 , Hauzenberg 
 , Slovenj Gradec</s>

<s>Izvori</s>

<s>Vanjske veze</s>

<s>Službene stranice grada Vöcklabrucka 
Gradovi i naselja Gornje Austrije
Gradovi u Austriji</s>

